khistorydata/jeongjo-sjw-relations huggingface dataset:
정조 1년
司圃署書員金鼎起姜遇周尹道俊朴枝衍金麗精金必興李彦禎李時晟等疏曰。伏以賊禶。卽窮天地亘萬古之大逆。臣心雖愚昧賤隷。亦知天無二日之義。則豈可與此賊。共戴一天也哉。何幸天佑宗祊。罪人斯得。而一日二日。王章未伸。神人之齊憤。極矣。惟我殿下。何可以私恩。屈三尺之法哉。伏願亟揮乾斷。快正國法。以洩一國臣民之憤。千萬幸甚。答曰。爾等勿慼予懷。
정조 1년
掌苑署書員李文成金振泰朴道益梁天濟等疏曰。伏以臣等。俱以螻蟻之微賤。雖無知識。身爲胥吏。爲國秉彝之心。不後於人矣。今此亘萬古所無諸賊。卽擧國臣民之所欲食肉寢皮者也。而禶名出於推戴。則決不可晷刻容息於覆載之間。庭臣請討。已至屢日。而尙靳兪音。臣等伏不勝抑鬱焦迫之情。玆敢相率冒萬死呼籲於天地父母之前。伏乞聖明。亟從庭臣之請。以洩臣民之憤焉。答曰。爾等勿慼予懷。
정조 1년
九營繕書員朴繼柱鄭瑞徽金德漢池大成鄭萬雄柳錫圭金興世李鄭弼郭成完鄭昌禧金百樞林德觀池大得池德龍朴鳳瑞吳聖大延就逸黃德胤等疏曰。伏以臣。今番逆變。萬古所無。至於禶之推戴之說。出於逆招。則何可一刻容貸於覆載之間乎。伏乞天地聖明。廓揮乾斷。亟允群下之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
左右捕盜廳員李鳳麟李震圭秋有成金廷俊趙錫龍金鼎炫鄭益煥李斗文等疏曰。伏以臣等。俱以螻蟻之賤品。何敢干預於國之大小事。而今者逆招。推戴二字。言之骨驚。思之膽裂。逆禶。豈可容貸於覆載之間哉。考其往牒。管蔡誅焉。則古之聖君已行之。而至於逆禶。愚夫愚婦。咸曰可殺。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
巡廳書員李禧台金興重郭載堅李東郁白龍瑞黃聖耇。軍職廳書員林世樞柳顯圭安大賢金龍謙等疏曰。伏以臣等。至微至賤。惟事刀筆。何敢與聞於國家大事。而今者凶逆。實是亘萬古所未有之變。而旣以推戴。名出於凶逆之口。決不可一刻容貸於覆載之間。伏乞主上殿下。快揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
軍資監書員李熙瑞鄭祉恒朴載裕鄭道彦宋昌仁文德興韓必成徐德仁李載夏張志赫金億齡金漢益嚴道興劉廷喆金千齡林世昌太命垣禹道汲趙漢翼申宗毅等疏曰。伏以亂逆。何代無之。而豈有若今番諸賊之窮凶極惡者哉。至若禶之推戴之說。旣已狼藉於逆吉之招。豈可一刻容貸於覆載之間哉。朝廷請討。兪音未下。殿下雖欲私恩而曲貸。其可得乎。且公法私恩。固有時輕重。而今如禶之所坐。罪關宗社。爲今日臣子者。豈忍與此賊。共戴一天哉。臣等。以刀筆微蹤。仰瀆天聽。極甚猥越。而義重沐浴。冒萬死相率齊籲於天地父母之下。伏乞聖明。快揮乾斷。亟降兪音。以伸王章。以洩輿憤焉。答曰。爾等勿慼予懷。
정조 1년
典牲署書員朴泰文嚴性觀申星杓河再文李震興金興泰李福再文煥周等疏曰。伏以臣等。以螻蟻之賤。雖無知識。爲國家願忠之心。有異凡民。今此亘萬古所無之諸賊。卽擧國臣民之所欲食肉寢皮者也。罪人禶。出於凶逆之招。至有推戴之說。則決不可晷刻留置於覆載之間。庭臣請討。已至屢日。而尙靳兪音。臣等伏不勝抑鬱焦迫之情。玆敢相率冒萬死。呼籲於天地父母之前。伏乞聖明。亟從庭臣之請。以洩臣民之憤焉。答曰。爾等勿慼予懷。
정조 1년
廣興倉書員千德俊李養完韓愼五金東奎羅台星崔益大金萬冑李養煥林春喬任守亮高天根李喆得李養祿韓景斗金龍得李漢相朱景輝韓相良金義大趙光弼鄭鳳彩等疏曰。伏以亂逆。何代無之。而豈有若今番諸賊之窮凶極惡者哉。至若禶推戴之說。旣出於逆吉之招。豈可一刻容息於覆載之間哉。伏乞聖明。亟降明命。快正國法。以副朝野臣民之望焉。答曰。爾等勿慼予懷。
정조 1년
瓦署書員金光麗金聖泰等疏曰。伏以臣等。至微至賤。惟事刀筆。何敢與聞於國家大小事。而今番凶逆。實是窮天地。亘萬古所未有之變。而旣以禶推戴之名。出於凶賊之口。決不可一刻容貸於覆載之間。伏乞主上殿下。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
東西氷庫書員金斗瑞金德潤林聖極金喜復等疏曰。伏以亂臣賊子。何代無之。而今番凶逆。寔是窮天地。亘萬古所未有也。孰不欲食其肉臠其皮。而尤有所切齒憤痛者。逆禶。是也。渠旣以元惡。名出推戴之目。則快正典刑。決不容晷刻少緩。而特以我主上殿下不忍之私恩。終靳三司之啓。百僚之請。上自朝廷。下至匹庶。焦遑罔措之狀。擧國同然。臣等雖是刀筆之賤蹤。卽以輦轂之子民。實不勝憂憤之忱。敢將國人皆曰。可殺之義。不避瀆擾之誅。聚首涕泣。疾聲呼籲。伏乞天地聖明。廓揮乾斷。亟允庭請。以洩神人之憤。以副含生之望焉。答曰。爾等勿慼予懷。
정조 1년
東西活人署書員尹東贇李世煌等疏曰。伏以臣等。以螻蟻之賤。何敢與聞於國事。而今番亂逆。實振萬古所無之一大變怪。擧國臣民。莫不食肉寢皮。以洩不共戴天之心。伏地伏乞。亟允朝廷之所請。以靖一國之憤惋焉。答曰。爾等勿慼予懷。
정조 1년
五部書員申景奭金德秀嚴就得李福里朴世雄趙景祚李景賢朴龍福金兌瑞姜德仁申國尙洪德裕金鼎福金益采尹命昌金命澤金國良林廷綏林世光等疏曰。伏以臣等。俱以螻蟻之賤。雖無知識。而身爲胥吏。爲國家之心。不後於人矣。今此諸逆。旣擧國臣民之所欲食肉寢皮者也。而禶名。出於推戴。則決不可一刻容貸於天地之間。亟從庭臣之請。以洩臣民之憤焉。答曰。爾等勿慼予懷。
정조 1년
香室守僕高漢杓金昌得金大根等疏曰。伏以臣等。俱以螻蟻之賤。何敢干預於國家大小事乎。今此亘萬古所無之諸賊。卽擧國臣民之食肉寢皮者也。禶名。出於推戴。則決不可一刻留置於覆載之間。庭臣請討。己至屢日。尙不允從。臣等伏不勝抑鬱焦迫之至。玆敢相率。呼籲於天地父母之下。伏乞聖明。亟許庭臣之請。以洩率土臣民之憤焉。答曰。爾等勿慼予懷。
정조 1년
太學守僕金億重金國煥李英泰金慶徹李道奎洪忠彦等疏曰。竊伏念。自古亂逆何限。而豈有以王室近宗。名出推戴。而一刻容貸於覆載之間者哉。今此逆禶。凶謀未售。逆情先露。國家之福也。逆情已露。天討尙稽。國家之憂也。一日二日。迨今假息於覆載之間。雖出於我聖上不忍之意。而輿情憤鬱。誓不與此賊共戴一天也。伏乞聖明。廓揮乾斷。出付逆禶於有司。快正王法焉。臣等雖幺麽賤僕。忝守聖廟。粗識君臣之大義。玆敢不避瀆擾。相率呼籲焉。答曰。爾等勿慼予懷。
정조 1년
太學典僕李聖迪梁斗奎李興孫李亨祿李壽聃洪聖九金得采李貴宅金季泰金泰禧方鶴儀洪德龜李東蕃李寅集洪聖得金聖弼梁夢說洪禎龜安國衡李道弘李亨春安光禧方景郁黃載坤鄭遠國朴元孫金重采安時寬金礪兌李鶴彬朱永沂金寶安方景春朴茂彬宋長年洪瑞龜李寬濟李世胤李長完李光濟宋道鎭李亨白洪九容金鼎鎬梁渭禧洪九績朱再蕃金東俊洪聖道金鼎大金鼎柱朴萬鎭安國麟李最得金泰煥洪聖楫鄭夢龍金壽甲李運弘梁仁柱金福亨崔明儀金德衡朱福希李世蕃李萬實李春茂李春洽鄭學洙鄭亨吉李鳳國吳壽興李興春李鶴麟金致煥洪甲東李陽甲吳德平鄭漢聃黃得麟李彭老李宗喆李昇孫金聃得安再東洪胤說李亨煒金完泰安海濟黃允坤安好石洪啓九李亨完李亨得金近枝鄭時崇李鳳得李觀聖金弘泰金雄說李鳳國元昌東元再東鄭東喬鄭濟喬鄭孟孫李再龍李斗蕃李鳳永李福周金八同李亨錫李觀燮李觀道鄭明僑元福增安萬起安重泰金有煥李雲泰金就泳安鎭一元論得金就漢金宗麟宋後郁宋昌璧元龍大李春燮安國枰安景漢安景弼宋玉東等疏曰。伏以今者逆禶之變。實亘萬古所無之事也。罪關宗社。憤切神人。禍機迫在呼吸。王法尙未快正。歷觀今古。身爲近宗。名出推戴者。豈有以不忍之私恩而屈公法。使之容息於覆載之間乎。玆敢相率齊籲。仰申討逆之請。伏乞聖明。廓揮乾斷。亟正王法。不勝幸甚。答曰。爾等勿慼予懷。
정조 1년
掌樂院左右坊典樂田耕得張文周朱光潤李春坊申得麟林成柱金有光金次福全海潤崔宗恒鄭德龜林枝芳金泰成柳枝蕃朴聖堅池海宗金允曾高龍福金應三朴秀載朴保琬張漢喆黃泗弼金大健等疏曰。伏以臣等。至微至賤。豈敢與聞於國家大事。而今者凶逆。實是亘萬古所未有者。而逆禶推戴。名出於逆招。則決不可一刻容貸於覆載之間。伏乞主上殿下。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
中部坊民一千三十六名疏頭李道亨。東部坊民一千六百九十七名疏頭李億起。西部坊民三千二百七十七名疏頭裵漢興。南部坊民二千六百九十八名疏頭崔厚昌。北部坊民一千二百八十三名疏頭孫次岡等疏曰。伏以臣等。俱以都下之民。伏見今番凶逆之變。實萬古所無之事。而禶名旣出於凶逆之招。有此推戴之說。則豈可一刻容貸於覆載之間哉。庭臣之請。一日二日。尙靳允從。我東土億萬生靈之抑塞憤鬱。曷有其極。今此請討。寔出於一國臣民之輿情。則臣等何敢徒畏分義。不爲瀆擾於宸嚴之下乎。伏乞殿下。廓揮乾斷。快正國法。以洩臣民之憤焉。答曰。爾等勿慼予懷。
정조 1년
綿紬廛市民宋道禧朴性裕崔麒祥李允直李命禧林鳳萊辛致祥李師旭金大謙金南杓洪漢明李禹興姜得璜李雲夏金宗道金善得韓命象金衡明姜得良李浹金景兌金喜潤全世鼎韓壽大金世憲白興祥田萬淳吳重爀吳重燁田萬培韓大禧金雲成彭天壽田萬稷安時佐洪夏濟吳重煥金禹鼎李寅爀吳再哲張泰麟安德禧金碩麗李載一崔允成文志紹全道喆劉相稷田致積金道秋邊錫禧金麟完李迎春張泰維林景植崔宗漢姜泰齊全孟純李成完金壽岩崔廷岳李命瑞田萬疇劉相呂姜漢齊李宗彬崔得樞田日祥吳道熙宋後沅金天得曺漢復趙演澤趙弘濟李允哲金仁大姜雲齊趙景爀金聖輝劉益獻宋道文金致淳田萬載高喜聃田雨行劉聖哲洪禹明金尙一李永祿金道郁金鼎煥姜日齊徐宗湛李命哲朴履德崔道齊李允益徐宗文金鼎爀田雨順。綿華廛市民奇德麟郭鎭完裵時度李大得李得培林時蕃金亨澤朴東相申必基梁文禧全仲胤李福麟宋光國高必昇李厚基金遇秋金萬郁金德完金致令張興蕃李孝基李養深朴泰彬劉雲祥朴致芳金彦修李億年尹得任。生鮮廛市民金景瑞金光秀申興柱朴在英金重海金興文梁鶴齡蔡德亨金光珍韓翊良兪興祥李瑞采金泰奎金集一金起化金弼成梁大齡金聲虎梁禧彬鄭昌起金愼恒李大有李仁得金守海朴世郁白瑞求。衣廛市民柳遇春李震興金景哲安得成安國鎭李壽寬高成寬高道行安興大李大寬韓大良金樹栢李仁成。鐵床廛市民禹錫奎申得麟金漢昌李載馥金德昌申命桓金潤邦金命裕張綏良韓師謙朴文素申命希。外匙廛市民李仁喆安禮謙任光玄金福齡羅萬根崔聖範等疏曰。伏以今番凶逆之變。實萬古所無之事。而禶名。旣出於凶逆之招。而有此推戴之說。則豈可一刻容貸於覆載之間哉。庭臣之請。一日二日。尙靳允從。我東土億萬生靈之抑塞憤鬱。曷有其極。今此請討。寔出於一國臣民之輿情。則臣等何敢分義是畏。不爲瀆擾於崇聽之下。伏乞殿下。廓揮乾斷。快正國法。以洩臣民之憤焉。答曰。爾等勿慼予懷。
정조 1년
立廛市民金兌演金世桓安英得金兌運李之馛李廷耇金億齡辛德潤林泰茂張必重李德潤韓景億盧時旭金益大金致大石世琦李弘培邊鎭雄尹天民石守仁崔鵬瑞李東翊丁時重韓景愈安時福盧有成金春齡皮得仁尹天覺金兌浹文德趙李秉成文德成朴遇辰趙德弼崔琓彭天樞高天楫玄泰輝金聖兌姜相文崔震源朴世禧尹天興彭天祐彭福壽丁希曾池必泓高尙逸玄壽鳳李繼新金禧瑞宋興祚金廷采姜繼運馬聖麟韓福基趙德亨盧時英李觀成趙德寬趙元彬邊鎭英洪遇澤金聖達崔成大彭天興金泰鼎韓景弘白弘祚金門趙景璧宋興齡劉弘大崔昌益李遇夏皮興麟尹東鎭李得新康成集李泰山李元杓文景仲李聖澤金遇兌宋興哲趙德圭金廷霖韓尙祐李光祜趙聖彪卞得亨金處柔彭天圭李益新金道賢徐命燁丁希舜文天翼金弘鼎全道協金泰壽金弘大石斗柄鄭道復尹弼商李在豊李英植朴泰禧申得運金廷鵬李重贊尹宗大全得麟李慶完文尙羲李昌植玄禧範朴致範劉昌淵安允禧金彦基朴志儉李廷漢李宗夏韓景治朴弘寬朴興基李光迪劉益健林壽鐵金命基李景夏林遇春朴弘遠白尙新朴弘範趙得祚李光祐丁希達韓道新丁鳳祥朴弘暹金宗植康兌藎金應福丁有煜孫宗大金應文韓景義金景復高悌道高喜鼎趙德章李聖範文景大馬聖煥金尙九李世道金廷益趙德琳宋廷碩文福大劉景基李世輝李仁旭金允兌尹喜大趙德采金在源張斗翼彭天健文必大金元柱高道爀韓崙劉相賢白聖得尹得大皮景淵崔昌禹李允豊朴弘迪全得規白聖完李光一朴弘根文昌成李完成金應一崔重鼎趙相容李重憲卞相珪韓道成劉益光崔仁源徐敬基宋完碩金壽謙金起彦李仁兼全道喆盧萬興文大成趙相和池昌雲李枝賢金命宅全得範趙相完彭允球劉澤基朴命得金器太徐尙儒。煙草廛市民李仁伯朴贊起尹行彬金光泰金泰昌朴巨福李春光韓次得金天佑張世璜李春載鄭福起金尙彬李東弼朴震相朴成根金九成黃再淸李得大黃成漢朴泰枝李士俊呂光郁禹世弼田致雨張壽業黃世澤成斗雄田重岩金重華金震興朴大淳李泰成姜雲柱金成眞李汝春崔世擎咸興範金仁大金時弼金時泰宋枝英孫二成文星度金宗元金泰絅李輝春洪仁澤姜世柱鄭龍采李得喬表萬中曺萬世吳時成金泰成張震芳崔昌海李厚成洪啓積白道臣金啓億朴起文張守吉金啓福李世福金宗彬李聖師韓景柱朴尙彬李世興林星源林振芳安處平李震蕃申日成李世弼金允玉李厚昌張志興李興載李完根李百年裵繼興李慶得金百世金德謙韓廷弼金興龜元福成金光國李殷泰申將先朴春起高興福。門外新床廛市民金鼎輝金振玉千重輝申益良韓璛金潤星金麗漢朴尙遇金萬郁趙錫寬馬大遠金昌國鄭得僑南啓光宋千孫閔光秀崔壽鳳金俊龜李完福邊國良。南門床廛市民金德仁李東春白尙彬鄭弼東張載淵金興福金士興等疏曰。伏以臣等。俱以都下市民。伏見今番凶逆之變。實萬古所無之事。而禶名。旣出於凶逆之招。而有此推戴之說。則豈可一刻容貸於覆載之間哉。庭臣之請。一日二日。尙靳允從。我東土億萬生靈之抑塞憤鬱。曷有其極。今此請討。寔出於一國臣民之輿情。則臣等何敢分義是畏。不爲瀆擾於崇聽之下。伏乞殿下。廓揮乾斷。快正國法。以洩臣民之憤焉。答曰。爾等勿慼予懷。
정조 1년
苧布廛市民安國泰崔世英劉聖弼劉廷燁申性默李宇彬劉相郁崔允祚崔昌祿金百齡吳廷豪金致浩朴致淳劉興澤李景白金兌禧宋後英李彦興康聖大曺漢璧徐命潝金時禧李昌運李寬赫朴弼煥金致濡金光宇林大蕃韓載大兪德均劉聖彩金箕麟林宗植高道赫尹希道張斗翼金致禧朴聖淳金聖麟李命裕李德培韓興奎李世賢林世郁劉廷赫崔弼禧金麟澳朴春煦。門外魚物廛市民丁興柱金時大金兌文劉昌壽申宗大全大成金喜得金得海朴昌誾金二得張鎭樞趙興斌金福光曺振雄張聖弼白受采車謙濟張文爀韓昌福李昌文。紙床廛市民沈尙泰張聖輝韓昌祿梁聖福。銀廛市民朴震苾鄭鳳章鄭國彬。布廛市民金時斌池天祐李文光金廷樑申處一梁志賢李起培金大禧金弼臣高文哲金重錫李弘提李震輝李昌賢金養坤文千基扈泰煒鄭國彬申弼周趙德哲。九里床廛市民全雲瑞金世云李春成崔進弘姜遇文宋興國裵世寬林再蕃金重弼金命得梁潤煜。眞絲廛市民黃載性金壽海朴慶器文德元吳廷瑞崔得麟趙完琦朴道爀高斗星林仁起朴致英朴千起劉禎澤文成彩鄭光祿等疏曰。伏以臣等。俱以螻蟻之賤。市業資生。雖無知識。今此諸逆。亘萬古所無。擧國臣民。欲爲食肉寢皮者也。而禶名。出於凶逆之招。則不容晷刻留置於覆載之間。亟從庭臣之請。快正王章。以洩神人之憤焉。答曰。爾等勿慼予懷。
정조 1년
帽子廛市民裵興運金德器尹聖和李世煜金碩華愼休文魏東柱金德齡梁德柱秦益桓徐福恒魏東梓吳昌國李重昌金光泌金慶興金振聲李允芳朴道淳李命祐金漢樞高聖奎李命祜徐福謙金重彬鄭光爀安得訥李載遇康德章康德裕劉壽仁金潤門李允衡張泰漢金興瑞康德一金泰瀷尹德臣金得成金聖鑄辛道潤裵斗樞安得謙。上米廛市民朴仲根金世興崔致登金德三韓聖大丁泰興裵潤綱尹世範黃裕漢成福禧沈尙儀金景鑌朴枝成李聖楫金德泳蔡德弘韓國彬金尙潤朱道希金世雄金景錫金德行任漢翼柳東茂崔成祿李明奎李天東韓錫麟李春培朴起瑞曺德麟曺泰益李秀蕃池達源李枝華金致弘劉漢興裵天得林益煥朴文徵徐好喆。雜穀廛市民高希星金泰潤朴萬英李得海李春芳金重麗宋昌起鄭再洧金泰逸嚴漢興池德昌金復奎崔廷彬孫孝純金彭齡許廷任朴尙仁李夏大朴尙元金得秋李厚根金聖珍鄭道興洪世裕柳德尙。草笠廛市民邵宅濂尹興大朴根奐李萬春梁聖福。黑笠廛市民元德俊姜泰萬鄭三述元大亨金興哲等疏曰。伏以今番亂逆。實亘萬古所未有者。而禶旣出於逆招。至有推戴之凶說。則決不可使之一刻容息於覆載之間。而兩日庭籲。尙未蒙允許。臣民之焦迫。當如何哉。伏願殿下。亟允庭籲。以雪國人之憤。以安宗社。不勝幸甚。答曰。爾等勿慼予懷。
정조 1년
內魚物廛市民金履祥朴興蕃金得麟林泰蕃趙泰煌文德明金壽聃韓廷大鄭世柱全弼輝柳陽茂金仁國梁海雲梁世忠李時興白景煒吳光賓曺福麟李昌潤金漢星金義問吳尙樞金尙奎姜泰箕許松金潤文金福萬崔錫祚兪興福朴萬炯卞龍海朴震煒崔壽亮朴東協金龜瑞李龜明金遂燁宋道煥林枝茂趙相珍安尙浩金柱憲金鼎禹安鼎柱申道濟元萬億李東旭金麗光安廷珉金尙尹太聖昌李宗喆趙完喆柳箕瑞金麗玉方宗喆金鼎尙金景樞金泰興。望門床廛市民李樑宋貞禧申漢彬李德成李東輔李潤培黃潤淸李再郁朴長春。下米廛市民趙興錫金世珍韓得良宋相麟車壽海賓匡臣李世興金得信韓師珖任賞春金德信河天得李景得。漆木器廛市民韓廷厚李揖龍林之茂李興泰表時興金德興金繼聲崔震曄李萬彬朱景得金福大崔德建朴世根。煙竹廛市民朴永柱宋龍徵文泰彬朴尙興李養世朴世興李興福等疏曰。伏以臣等。俱以都下百姓。伏見今番凶逆之變。實萬古所無之事。而禶名。旣出於凶逆之招。又有推載之說。論以王法。豈可一刻容貸於覆載之間哉。庭臣之請。一日二日。尙靳允從。我東土億萬生靈之抑塞憤鬱。曷有其極。今此請討。實出於一國臣民之輿情。則臣等何敢。分義是畏。不爲瀆擾於崇聽之下乎。伏乞殿下。廓揮乾斷。快正國法。以洩臣民之憤焉。答曰。爾等勿慼予懷。二十二行刀割
정조 1년
丁酉八月十九日。記事官姜彙鈺。戶曹。以年分啓目査實磨勘之意。嚴飭分付。何如。啓目。傳曰。民産之所係。莫過於災實之分等是隱則。京外有司之臣。固當十分惕念。俾奸僞無所容焉。爲可。而近年以來。道臣守令。以年分事目。看作等閒休紙。致令實惠未究。窮戶偏苦。言念民生。寧不哀矜。昨年申飭。非不嚴明。而猶有未盡之歎。甚是宣化之臣不職者也。況旀今年穡事。便是穴農兺除良。登歉。邑各不同。面或有異。則其所執卜之事。分俵之政。若不另加審察。豈無虛實相蒙之歎。災結之法。不特大係民産。度支之經用。亦莫非備水旱盜賊之事。則尤豈可一味任他。不恤收漕之耗縮乎。今夏有雜穀付種處。勿令收稅之敎。眞假之混淆。亦未必不在於此。本曹竝以此意。申關嚴飭各道。今番分俵之時。如前除良。道臣守令親執査實。小民得以蒙惠。經用不至太減。則抑或爲公私兩便之道是置。中外掌賦之臣。切勿襲謬循訛宜當爲良如敎。
정조 1년
丁酉八月十九日卯時。上御建陽門外小次。都承旨入侍時。行都承旨洪國榮。假注書李兢淵。記事官徐龍輔金勉柱以次進伏訖。國榮曰。夜間聖體。若何。上曰。一樣矣。上曰。侍衛軍兵之多日勞苦。實爲可悶。今日則鞫事。將早爲撤罷矣。國榮曰。今則緊關罪人不多。早爲撤罷。似好矣。上曰。昨日禁營將校之致斃。尙今惻然矣。國榮曰。雖是因病致死。而事甚矜惻。故自臣營。優給錢木矣。上曰。今日諸臣。又將以庭請事。苦口力爭。實不忍聞矣。國榮曰。諸臣之力請。卽國家之公法也。殿下之靳允。卽親愛之私情也。豈可拘私情而廢公法乎。諸臣若不力爭。是無臣分也。殿下何不念及於此乎。上命退。諸臣以次退出。
정조 1년
丁酉八月十九日卯時。上詣肅章門。親鞫入侍時。行都承旨洪國榮。左承旨李亨逵。右承旨李義翊。左副承旨鄭民始。右副承旨徐有防。同副承旨李敬養。假注書李兢淵李宗燮。事變假注書張志顯。記事官徐龍輔金勉柱。以次侍立。上具布裏翼善冠白袍布裏帶。乘輿出協陽門。詣肅章門殿座。領議政金尙喆。左議政鄭存謙。右議政徐命善。判義禁鄭弘淳。同義禁嚴璹李命植徐浩修。大司憲趙㻐。大司諫吳載紹。司諫李謙彬。持平李樂恒。獻納洪周萬。正言金翊休。問事郞廳李在學李儒慶洪明浩尹尙東朴祐源趙時偉金履正柳誼沈豊之安聖彬。刑房都事趙寬鎭任希游。文書色都事趙廷鉉李始喆。以次進伏訖。尙喆存謙命善曰。連日勞動之餘。聖體。若何。上曰。一樣矣。尙喆曰。王大妃殿氣候。何如。上曰。安寧矣。尙喆曰。惠慶宮氣候。何如。上曰。安寧矣。上曰。連日訊囚。侍衛軍兵之勞苦。可悶。今則欲早爲收殺矣。上曰。罪人李弘逵。上之。讀諭問目。弘逵納招云云。見事變日記上曰。弘逵。旣出於麟漢傔人捕廳之招。則不可置之於宿衛之列。故依臺啓發捕。而姑從罔治之義。只施放逐之罰。於渠實是寬典。而非但經宿在家。不卽下鄕。至發怨國之言。當此逆徒鋤治之日。如此幺麽之流。亦皆怨國。豈不可痛乎。尙喆曰。如此怨國之流。快施當律然後。人心可定矣。上曰。弘逵。不過逆黨之孤雛。則旣施一次之刑。何足窮治。仍命書傳敎曰。罪人李弘逵。渠以妖邪之物。出入於麟漢家之說。緊出於大得之招。而不足深誅。故纔逮旋宥。則固當含畏之不暇。敢於放逐命下之後。以萬萬虛空之說。譸張怨懟。殆有甚於相親麟漢之罪。是可忍爲。豈有不忍爲之事。究厥心腸。妖惡叵測。論以邦憲。自有當律。而姑從末勘。參酌定配。上曰。弘逵。酌處傳敎。問郞讀諭後。下府。上曰。罪人李克觀。上之。讀諭問目。克觀納招云云。見事變日記上曰。克觀。卽爲下府。亨逵讀奏庭請啓辭。上命書批答。又讀奏三司啓辭。上命書批答。載紹謙彬周萬翊休曰。淳昌郡守趙榮克。以追奪罪人榮順之兄。當此懲討之日。不可置之於字牧之任。臣等謂淳昌郡守趙榮克改差。宜矣。上曰。依啓。出擧條有防曰。陳疏者多。而姑未得入啓矣。上曰。諸疏。竝入之。注書承命持入。上曰。上疏。不爲呼望。直爲持入。注書推考。履正曰。奔踏中。注書之持疏直入。不是異事矣。上曰。此非問郞所知矣。上曰。問郞金履正。推考。出榻敎民始曰。作門外疏儒來到云矣。上曰。分付作門疏儒。使之入來。疏頭金履翼奉疏進前。上曰。金履翼。卽履寅之弟乎。國榮曰。然矣。上曰。儒疏。使疏頭讀奏。可也。履翼讀奏。至戊申之徒。上曰。此言。何謂也。此乃金龜柱疏中之語乎。履翼曰。然矣。上曰。汝兄履寅之年前殺人時。因龜柱之周章得免者。世所共知。則汝兄欲爲右袒酬恩之計。昨年投陳一疏。而汝以其弟。又何敢如是。且金龜柱疏出之後。爲今日臣子者。何忍復提此說乎。予以待章甫之意。特爲參酌。姑不處分。汝速爲持疏出去。履翼奉疏退出。上曰。疏儒。若有一分人心。則此時爲此疏而有此挾雜之擧乎。尙喆曰。金龜柱之罪。尙不處斷。故。又出挾雜之論。尤極痛惋矣。上曰。趙峸。卽金龜柱之親裨也。其時恩全之婚姻。亦有委折。龜柱中間周旋。一夜之間。猝定於趙峸。其意叵測。卿等豈知之乎。尙喆等曰。臣等曾未聞之。而今承聖敎。金龜柱卽今日之亂本也。不勝驚心矣。上曰。昨年金龜柱處分時。予未盡諭者。亦有意而然也。龜柱之尙今偃處。其不成說。速爲處分然後。予將有辭矣。仍命書傳敎曰。黑山島定配罪人金龜柱。卽其地賜死。國榮曰。金龜柱。旣非大官。則初不拿鞫。直爲賜死。似甚如何矣。上曰。非不知拿鞫正法之爲宜。而其在仰體慈意之道。有所不忍而然也。上曰。金龜柱辛卯以前。假托名論。故。予亦以龜柱。未嘗爲非。而朝臣之與龜柱相親者。辛卯以前。則亦無足怪矣。㻐載紹謙彬在學樂恒周萬明浩儒慶翊休蓍喆尙東祐源曰。島配罪人金龜柱前後罪惡。具載於合辭中。而今以趙峸婚事言之。其窮凶極惡叵測之計。不可不嚴覈得情。豈可賜死而止。且渠非大官。則發遣都事。卽其地賜死。實是失刑之大者。臣等謂黑山島定配罪人龜柱。設鞫嚴問。快正王法。上曰。此非混是非也。更當昭布。依啓。出擧條上曰。旣允臺啓。金龜柱賜死傳敎。勿爲頒布。可也。上曰。罪人李克己。上之。上曰。克己之昨夏抵其兄克生書札辭語。萬萬陰慘矣。以此嚴問取招。可也。克己納招云云。見事變日記上曰。從當更處。克己下府。可也。亨逵讀奏庭請再啓。上命書批答。又讀奏三司再啓。上命書批答。上曰。入啓上疏。竝讀奏。可也。上命書禁軍別將金相玉等十人。醫官慶絢等四十八人。弘文館書吏金尙鉉等二十四人。議政府五上司書吏池德潤等七十五人。兵曹書吏金鼎弼等百五十人。摠戎兼中軍申大儁等十八人。戶曹書吏張天根等六十人。禁衛中軍李明運等八十五人。藝文館書吏申泰夏等五人。司諫院書吏安壽億等十九人。御營廳兼中軍尹僖東等二百十一人。禮曹書吏朴根等三十人。守禦左別將白東毅等十九人。訓鍊中軍李敬懋等百二十三人。司憲府都吏書吏崔廣潤等四十人。五軍門書吏崔弘喆等六十四人。成均館書吏金樂采等二十六人。吏曹書吏朴東碩等三十二人。前副司直李柱國等七人。通禮院書吏金益和等五人。政院書吏金必良等二十三人。香室守僕高漢杓等三人。觀象監書員兪啓仁等二十三人。忠義柳昌運等十五人。濟用監書員文廷麗等二十一人。尙衣院書吏申尙赫等二十人。四學書吏朴壽日等八人。義盈庫書員池壽漢等四人。司饔院書吏鄭光咸等十三人。捕盜從事官洪尙德等六人。左右捕盜部將金壽亨等六十人。宣惠廳書吏延匡翊等二十八人。刑曹書吏朴興濂等四十九人。司僕書吏李世禎等二十六人。紫門監書員朴有範等二人。宗簿寺書吏劉好祥等十人。中樞府書吏金兌煥等五人。漢城府書吏金興彬等五十五人。長興庫書員安復文等八人。造紙署書員李晩翠等二人。內醫院書員千世郁等二十三人。工曹書吏姜順得等二十人。軍器寺書員金得秋等十二人。備邊司書吏李載文等十六人。承文院書員高熙道等七人。繕工監書員李時雨等十二人疏批。館學儒生疏頭金履翼。奉疏進前。上命讀之。讀訖。命書批答。上命書傳敎曰。罪人拿來間。親鞫姑罷。待明朝本府推鞫。爲之。尙喆曰。明日推鞫。臣等中。誰當進去乎。上曰。三相竝進去。尙喆曰。庭請急於推鞫。今日允從臣等之請。則明日推鞫。臣等當竝爲進去矣。上曰。明日推鞫。領相進去。出榻敎尙喆曰。連値殿座。道臣及守令。未得下直矣。上曰。未下直道臣守令。一兩日內辭朝。出榻敎上命書傳敎曰。政事當日爲之。上乘輿。仍還內。諸臣以次退出。
정조 1년
丁酉八月十九日申時。上御誠正閣。藥房副提調持湯劑入侍時。副提調洪國榮。假注書李兢淵。記事官徐龍輔金勉柱。醫官慶絢。以次進伏訖。絢奉進湯劑。上進御。上曰。今番軍兵。甚勞瘁矣。國榮曰。然矣。上曰。犒饋猶足爲慰悅之道耶。國榮曰。渠輩之所望。不過犒饋與賞試射等事矣。上曰。試射亦當爲之矣。國榮曰。武藝別監。連爲勤勞。不可無勸奬之道。臣之營門。適有別軍官之窠。以其中最久勤者差出。似好矣。上曰。果好矣。而第其頭目。連爲移去。則無以敎訓其下輩。此亦難矣。上曰。鞫事幾盡收殺。庭啓尙今爭執。刀削可言矣。國榮曰。名出於推戴而生者。自古未有。而諸臣之抹血請討。卽臣分之所當然也。則殿下之尙今靳允。實爲悶迫矣。上曰。左副承旨申退乎。國榮曰。俄已申退矣。上曰。左副承旨牌招。出榻敎仍命退。諸臣以次退出。
정조 1년
丁酉八月十九日酉時。上御誠正閣。都承旨入侍時。行都承旨洪國榮。假注書李宗燮。記事官徐龍輔金勉柱。進伏訖。上命書傳敎曰。今番兩次扈衛軍兵之勞苦。實倍於兩次行幸。豈無酬勞之道。其令三營大將。以乾犒饋例。從厚磨鍊。而訓局則專靠度支。以兩次乾犒饋上下。至於禁旅。則長時侍衛。雖不施賞。在渠輩。不失原數。其在一視之道。何可異同。亦令一體乾犒饋事。分付。又命書傳敎曰。挾輦軍一體乾犒饋後。分付該大將試放施賞。御前前排。巡牢乾犒饋後。依陵幸例。自內試放事。知悉。上命退。諸臣以次退出。
정조 1년
丁酉八月十九日酉時。上御誠正閣。坐直承旨入侍時。左承旨李亨逵。右副承旨徐有防。假注書李宗燮。記事官徐龍輔金勉柱。以次進伏訖。上命亨逵有防。分書吏曹參判李在簡。執義任觀周。枝書館書吏丁致厚等十人。掌樂院書吏李壽福等十九人。都摠府書吏安敏載等十二人。掌苑署書員李文成等四人。尙瑞院書員金聖淵等二人。司宰監書員廉麟瑞等十一人。瓦署書員金光麗等二人。平市書員金思重等六人。東西氷庫書員金斗瑞等四人。五部書員申景奭等十九人。圖畫署畫員洪疇福等三十三人。左右捕廳書員李鳳麟等八人。軍資監書員李熙瑞等二十人。司圃署書員金鼎起等八人。典牲署書員朴泰文等八人。巡廳書員李禧泰等十人。東西活人署書員尹東贇等二人。九營繕書員朴繼柱等十八人。廣興倉書員千德俊等二十一人。五部坊民李道亨等九千九百九十一人。綿紬廛市民宋道禧等一百人。綿花廛市民奇德麟等二十八人。生鮮廛市民金景瑞等二十六人。衣廛市民李遇春等十三人。鐵床廛市民禹錫圭等十二人。外匙廛市民李仁喆等六人。苧布廛市民安國泰等四十八人。門外魚物廛市民丁興柱等二十人。紙床廛市民沈尙泰等四人。銀廛市民朴震弼等三人。布廛市民金時斌等二十人。九里床廛市民金雲瑞等十人。生絲廛市民黃載性等十五人。立廛市民金兌演等二百六人。煙草廛市民李仁伯等八十六人。門外新床廛市民金鼎輝等二十人。南門床廛市民金德仁等七人。帽子廛市民裵興運等四十三人。上米廛市民朴仲根等四十一人。雜穀廛市民高希星等二十五人。草笠廛市民邵宅濂等五人。黑笠廛市民元德俊等五人。內魚物廛市民金履祥等四十九人。望門床廛市民李樑等九人。下米廛市民趙興錫等十三人。漆木器廛市民韓廷厚等十三人。煙竹廛市民朴永柱等七人。太學守僕金億重等六人。太學典僕李聖迪等一百三十三人。觀象監前銜李德星等七十二人。別付料兵房柳等七十一人。三軍門都提調軍官洪愼猷等十五人。寫字官李挺馝等四十九人。律學敎授田日復等三十三人。惠民署醫官卞泰恒等六十四人。籌學敎授崔得大等五十一人。典醫監醫官金富三等七十三人。譯官李湛等一百九十七人。校書館唱準金應振等十三人。掌樂院典樂田畊得等二十四人疏批。上命書傳敎曰。禁旅之勞苦。可悶。入番一番外扈衛廳入直五十名。卽出番禁軍云。依前下敎。只以入番一番中。兩處五十人式除出。番將與假將。分所入番事。卽爲分付。上曰。今番親鞫時日記。不可不趁卽修整。廳注書姑爲減下。仍令別省記入直。使之專意於日記之役。可也。上命書傳敎曰。滯囚旣久。別監徐重參酌。別監汰去放送。上命退。承史以次退出。
정조 1년
行都承旨洪國榮藥院直。左承旨李亨逵坐。右承旨李義翊坐。左副承旨鄭民始坐。右副承旨徐有防坐直。同副承旨李敬養坐直。注書二員未差。假注書李兢淵藥院直洪仁浩仕直。事變假注書張志顯仕。
정조 1년
傳于李亨逵曰。下直監司守令。留待。
정조 1년
傳于鄭民始曰。左副承旨與徐判府事。下直監司守令入侍。刑房承旨同爲入侍。
정조 1년
假注書望李宗燮減下。代洪仁浩爲假注書。
정조 1년
鄭民始啓曰。假注書洪仁浩。時無職名。令該曹。依例付軍職。冠帶常仕。何如。傳曰。允。
정조 1년
李亨逵。以義禁府言啓曰。卽接喬桐府使牒報及成冊。則窮凶極惡。大逆不道罪人興祚姪子業光。査出捉囚云。業光。慶尙道固城縣流三千里安置。而令刑曹。押送配所。何如。傳曰。允。
정조 1년
又以刑曹言啓曰。別監徐重放送事。命下矣。依傳敎。徐重放送之意。敢啓。答曰。知道。
정조 1년
又以義禁府言啓曰。寧越府使李普溫。慶州府尹尹弘烈。絶島定配事。承傳啓下矣。李普溫尹弘烈等。俱在任所云。李普溫。全羅道羅州牧黑山島絶島定配。尹弘烈。靈巖郡楸子島絶島定配。而以承傳內辭意。俱罪目。依例發遣府書吏。仍令押送于各其配所。何如。傳曰。允。
정조 1년
又以刑曹言啓曰。罪人履海妻貞順。大靜縣定配。母次禧。旌義縣定配。趲程押送事。命下矣。依傳敎。罪人貞順次禧等。沿路各邑。星火押送事。嚴飭發配之意。敢啓。答曰。知道。
정조 1년
又以義禁府言啓曰。卽接漢城府牒報及北部成冊。則大逆不道罪人相格應坐諸人。査出以來矣。妻曾每。平安道陽德縣爲婢。子曾乭伊年三。以年未滿。依律免絞。慶尙道南海縣爲奴。女曾順。機張縣爲婢。而右罪人等。在於全州地云。令刑曹。押送于各其配所。何如。傳曰。允。曾乭伊。黑山島爲奴。
정조 1년
鄭民始。以兵曹言啓曰。依下敎。扈衛廳入直禁軍五十人開門後出直。以內入直禁軍中五十人除出。假將領率。分所入直之意。敢啓。答曰。知道。
정조 1년
李敬養。以吏曹言啓曰。兵曹佐郞李夔呈狀內。矣身前任陽德縣監時。解由未及成出。照例遞改云。除拜時。解由旣未成出。則規以格例。不可仍置。依例改差。何如。傳曰。允。
정조 1년
鄭民始。以兵曹言啓曰。豈止九名。今番特爲參酌。兵判從重決棍。照律則安徐事。命下矣。依傳敎。衛將所分軍部將金就明。當該書員池繼孫池大源金成泰。決棍各十五度之意。敢啓。傳曰。知道。
정조 1년
李亨逵。以刑曹言啓曰。因義禁府啓辭。大逆不道罪人世福妾二德。捉囚交河郡云。平安道雲山郡爲婢。令刑曹押送事。命下矣。罪人二德。發關捉來。卽爲押送之意。敢啓。傳曰。知道。
정조 1년
又刑曹言啓曰。因義禁府啓辭。大逆不道罪人相格妻曾每。平安道陽德縣爲婢。子曾乭伊年三。以年未滿。依律免絞。全羅道羅州牧黑山島爲奴。女曾順。慶尙道機張縣爲婢。而罪人等。在於全州地云。令刑曹。押送事。命下矣。罪人等俱在全州地。令本道。竝卽押送于各其配所後啓聞事。發關分付之意。敢啓。傳曰。知道。
정조 1년
左議政鄭存謙。右議政徐命善。率百官啓曰。嗚呼。國無法則已。有法則禶不可不誅也。國無臣則已。有臣則法不得不行也。上自搢紳。下至坊曲小民。曠職廢業。奔走叫閽者。何嘗有一毫私惡於禶而然哉。誠以亂逆不可不討。王綱不可不扶也。今殿下果以禶。謂無可誅之罪。則何不明言顯諭。使臣等無辭可對。而只以不忍聞其止之等敎。連日牢拒。惟事相持。欲其延晷刻之喘。而逭當施之律。以此推之。殿下之意。亦非不知厥罪之當誅。王法之必行。而乃以區區親愛之恩。欲掩堂堂懲討之義。臣等之所望於殿下者。實在於明義理扶人紀。豈敢以姑息之政。濡忍之私。仰期於大聖人作爲哉。一日二日。上下相守。成何國體。作何景象。無乃殿下。將謂臣等。久不得請。則必將自止。禶亦因此而得活乎。此有大不然者。臣等所守者。臣分也。國典也。若不得請。則是臣分由是而虧矣。國典由是而廢矣。臣等雖甚不肖。虧臣分而廢國典。其何以自立於天地之間乎。固必無之理也。以殿下之明理達識。何不念及於斯也。伏願聖明。亟允所請。使禍本永除。國勢永鞏焉。答曰。不允。
정조 1년
鶴城君楡率諸宗啓曰。臣等以逆禶正法事。相率庭籲。三日于玆。而一兪尙靳。臣等之抑鬱悶迫。固不暇言。而其於我殿下奉承祖宗朝常憲之意。何如也。殿下其果以禶之罪惡。謂有一分可恕之道耶。何其拂公議而稽天誅。至此之久耶。夫所謂屈法伸恩者。蓋爲其情在可恕。而法有時屈也。今此逆禶之所坐。何等罪名。而殿下欲以私恩。掩其公議。爲今日臣子者。安得不奔走驚遑。必欲亟置之於法也。伏願聖明。割去私恩。裁以公法。亟從逆禶按律之請。臣等不勝幸甚。答曰。不允。
정조 1년
大司憲趙㻐。大司諫吳載紹。司諫李謙彬。校理洪明浩。獻納洪周萬。修撰林蓍喆尹尙東。副修撰朴祐源啓曰。殿下以逆禶之罪名。謂有可生之道耶。凶謀推戴之時。卽逆禶已死之日也。得罪於皇天。而皇天已殛之。得罪於祖宗。而祖宗已誅之。殿下其以已死之禶。謂有可生之道耶。噫。皇天祖宗。默佑我邦家。使凶謀未售。罪人斯得。則洋洋在上。諄諄若命。而使殿下誅之殛之者。實皇天祖宗之意也。雖殿下殛之。而皇天實殛之。雖殿下誅之。而祖宗實誅之也。殿下雖欲以私恩曲保。而其於違皇天祖宗之意。何哉。逆禶一息之存。其可謂之存乎。一日之生。亦可謂之生乎。其身雖在。其死已久。以殿下至仁之德。雖欲生之。其可得乎。伏願亟降兪音。以答皇天祖宗之意焉。答曰。不允。
정조 1년
庭請再啓曰。臣等齊聲叫閽。今幾日矣。而天聽莫回。王章未伸。噫嘻。我殿下不忍於禶。而不念宗社之危乎。古所謂以恩掩義。乃恩重而義輕者耳。若使禶之罪。不犯惡逆。可容入議。則臣等亦何敢苦口爭執。慼我聖心。而賊招旣發之後。禶之可生之道。伏想殿下求之不得。非但殿下求之不得。雖使擧國臣庶。求其可生之道。亦不可得。是乃宗社之罪人也。天下萬世之罪人也。到此地頭。義重而恩輕。殿下雖以恩掩義。其可得乎。禮國君以安社稷爲孝。殿下受先大王付界。承四百年宗社。幸賴神天之佑。極惡大憝。次第伏法。而若其亂之本。禍之源。實在於禶。禶而容息於覆載之間。則王法廢。民彝滅。而邦國危矣。殿下曷不思安社稷。以孝于先大王乎。如禶之罪關宗社。負犯惡逆者。百世在前。質之而無不死之道。千世在後。竢之而無可生之議。此乃我殿下。處聖人之不幸。而非殿下薄於恩愛也。臣等之沬血而請之。祗爲宗社也。殿下之垂涕而從之。亦爲宗社也。今日君臣。惟有宗社而已。伏乞快恢乾斷。亟允庭籲焉。答曰。不允。
정조 1년
諸宗再啓曰。臣等之鎭日陳請者。公共之大論也。殿下之終始靳允者。惻隱之私恩也。王章有常。三尺難屈。則不可以區區之私恩。終拂堂堂之大論也。明矣。噫。禶之罪名。非獨在庭之臣誓不共戴。含生之類莫不共憤。必討乃已。則以殿下之私恩。雖欲曲貸。其可得乎。伏願聖明。更加三思。快揮乾斷。亟從廷臣之請。千萬幸甚。答曰。不允。
정조 1년
三司合再啓曰。終古爲人臣而討君父之讎者。何限。而今日臣等之讎。卽一刻不共戴天者也。噫嘻。痛矣。逆禶之罪。可勝誅哉。論其負犯。則肘腋之憂也。語其危急。則呼吸之間也。肘腋之憂。呼吸之急。看作尋常。一日二日。惟事因循。古今天下。寧有是哉。有讎如此。而天討尙稽。輿情未洩。一則臣等之罪也。二則臣等之罪也。嗚呼。宮衛已撤。鞫獄漸弛。難言之慮。不測之憂。日甚一日。而使此亂逆之根祗。尙此假息於地上。擧國之憂惶罔措。尤當如何哉。伏乞聖上。念聖人處變之道。諒臣等沬血之義。亟降兪音。快正王法。以安宗社。以絶亂本焉。答曰。不允。
정조 1년
庭請三啓曰。臣等以百僚一口之辭。同聲呼籲者。今已十有七矣。王法之不可終屈。殿下想必盡察矣。輿情之不可終遏。殿下亦必盡燭矣。只以至情所在。不忍遽置之法。一向靳允。牢拒盈庭之請。此豈臣等之所仰望於殿下者哉。臣等嘗以周公之管蔡。庚申之楨柟。援而陳之。而此猶尙矣遠矣。雖以目下懲討言之。臣等之於諸賊。必欲窮覈情節。誅戮乃已者。豈不以謀危聖躬。推戴逆禶乎。以其推戴禶也。而誅之戮之。則獨於爲其所推戴之禶。欲以懿親而全保之者。豈不有乖於殱厥渠魁。王法無私之義乎。噫。諸逆之根柢。卽禶也。群凶之本源。卽禶也。不鋤其根而只治其枝葉。則無以絶其亂萌矣。不塞其源而只治其末流。則勢必至於滔天矣。此豈可使之晷刻容息於覆載之間。一任其醞釀群孼。以貽宗社無窮之禍哉。況今番逆獄之禍機先露。天討亟行者。何莫非祖宗陟降之陰騭。則是祖宗之靈。亦不以不忍之心。有所掩覆而容貸也。殿下以祖宗之心爲心。則不可以一日二日。姑息於不忍也。決矣。臣等所以沬血飮泣。不得請則不已者。不敢負祖宗也。負殿下也。此實祖宗之所誅。非殿下誅之也。國人之所誅。非殿下誅之也。伏願殿下。仰體祖宗眷顧之心。俯察臣民沐浴之誠。亟降兪音。快伸王章焉。答曰。不允。
정조 1년
三司合三啓曰。臣等沬血之籲。殿下歸之於煩聒。擧國齊聲之討。殿下視之以尋常。辭窮意竭。而天聽愈邈。時移日久。而危機轉深。大聖人處變防患之道。夫何若是其疎忽也。顧今亂逆層生。窩窟已露。而噫彼逆禶。尙此假貸。實不知何樣禍機。伏在何地。而環衛已撤。戒嚴漸疎。臣等晝則聚首而戰兢。夜則繞壁而彷徨。危疑之心。憂遑之慮。去而益深。無所不到。以殿下之明聖。何不念及於此。而只拘於不忍之私。反忽於必討之義。臣愚死罪。實不能無憾於天地之大也。玆敢不避瀆撓。更此申籲。伏乞亟允臣等之請。以洩神人之憤焉。答曰。不允。
정조 1년
庭請四啓曰。臣等今日之籲。非臣等之請。卽擧國之請也。天聽愈邈。而群情愈激。百官軍民。莫不沬血同聲。列肆罷其市。百工停其業。塡街咽巷。鼎沸潮奔。而不知止者。孰敎而孰諭之耶。誠以沐浴之義。賢愚同得。宗社之憂。上下無間故耳。殿下閱盡千古史牒。何嘗有如此大同之論也。亦何嘗有大同之論如此。而上獨牢拒者乎。臣等伏見諸疏批旨。有勿慼予心之敎。奉讀未半。不覺臣心之亦慼。以殿下之至仁至德。安得不然。然聖人。人倫之至。而所謂至者。爲其善於處變。明於達權也。不然。磬甸之制。奚著於戴經。刑隱之法。何列於周官也。嗚呼。殿下之一政一令。未嘗不以先大王之心爲心。而今禶則實先大王之罪人也。洋洋之靈。必有所震驚。赫赫之威。其肯曰赦諸。先大王之所必誅。而殿下不誅之。先大王之所不貸。而殿下反貸之。則豈不有欠於大聖人視無形聽無聲之孝耶。殿下於此。必不待臣言之畢。而有所惕然感悟者矣。惟願上體先大王在天之心。下副億兆人同憤之情。廓揮乾斷。亟施王章。使亂本絶而宗社安焉。答曰。不允。
정조 1년
諸宗四啓曰。臣等合辭力爭。凡幾遭矣。殿下一味靳許者。豈殿下以禶罪可生。而欲生之耶。以王法爲可撓。而欲撓之耶。噫。罪犯旣著。神人共憤。則殿下其可以區區之私恩。沮拂鬱之輿情乎。一向牢拒。不準群下之請。則王章自此壞矣。民彝自此滅矣。如是而國安得爲國乎。此臣等所以不得請。則不敢退者也。不避煩複。更此呼籲。伏願聖上。快揮乾斷。亟從庭臣之請。不勝幸甚。答曰。不允。
정조 1년
三司合四啓曰。臣等之啓。今幾日矣。呼籲愈懇。兪音愈邈。臣等誠不勝憂遑抑塞。繼之以流涕也。噫嘻。痛矣。逆能之凶謀陰慘。而禶爲其奇貨。賊吉之逆節窮凶。而禶爲其窩主。宗社安危之機。迫在呼吸之頃。而殿下徒以不忍之意。尙不念拔本防禍之道。其於宗社。何哉。其於臣民。何哉。昔周公之誅管蔡。豈無不忍之心。而爲王室而除亂。奉天命而行討。莫敢容私於其間者。可見大聖人處變之道。出於一段天理之公也。嗚呼。試看今日。此正何時。國勢之岌嶪。聖躬之孤危。比周公之世。又不啻萬萬。則殿下於此。何不惕然反顧。以周公之心。行周公之事乎。伏願聖明。亟降明命。速行天討焉。答曰。不允。
정조 1년
三司合五啓曰。殿下何爲而置臣等於三司之職也。臣等雖甚譾劣。旣添是職。苟使臣等。不顧宗社之逆。國家之賊。而只體殿下曲保之私恩。惟承順爲事。則有臣如此。將焉用哉。況此逆禶之致討。非但臣等之言。卽擧朝之言也。非但擧朝之言。卽八域臣民公共之言也。嗚呼。此何等時也。此何等逆也。凶徒之根柢窩窟。卽是此賊。而國家之危急存亡。政在此時也。臣等之當此時討此賊。寔出於爲宗社莫大之計也。慮國家無窮之禍。則以殿下之明聖。何不念宗社之重。國家之急。而反拘一時之私★★一國之公議乎。誠非所望於我殿下者也。伏願更加三思。亟降一兪。★輿憤。以存國法焉。答曰。不允。
정조 1년
傳于李亨逵曰。推鞫姑罷。
정조 1년
李亨逵。以御營廳言啓曰。本廳字內惠化門北邊鷹峯下體城頹毁處。今已修築。而女墻仍爲始役矣。把守軍依例撤罷之意。敢啓。答曰。知道。
정조 1년
吏曹判書李徽之疏曰。伏以亂逆之變。何代無之。而豈有如今日諸賊之窮兇極惡者哉。其綢繆謀逆。內外行兇之情節。已盡綻露。王章斯擧。天討乃行。妖腰亂領。次第就戮。神人之憤。庶畿少洩。而惟是亂本未除。人心靡定。危亡之機。若在朝夕者。誠以逆禶之尙今假息也。嗚呼。聖人。人倫之至。而周公之誅管蔡也。以爲王室之計。不顧骨肉之愛。量義而抑情。伸法而折萌者。公私有異。經權互用。此之爲處變之達道也。今殿下何不以周公爲則。而伈伈泄泄。惟以不忍爲敎。以拒庭籲之請。臣竊恐漏網之餘孼。怨國之兇徒。陰籍巨魁。潛釀禍機。疑亂國人。謀危宗社。將不知至於何境。思之及此。可不凜然而寒心也哉。今若一日不決。禍急一日。二日不決。禍急二日。伏願殿下。亟允三司之請。以安邦國焉。仍伏念臣。屢蒙誤恩。前後所叨。罔非匪據。而兩年之間。遨遊二銓。履滿之懼。極矣。過福之災。必矣。今於帳殿入侍之際。伏蒙天官寵除之命。臣誠愕然失圖。罔知攸措。而勢不可無端退出。黽勉出肅。連參二政。此非臣之本意。而何敢爲因冒之計哉。向者臺言。盛加譏斥。至今追思。愧汗尙霑。爲銓官者。不思人之賢愚可否。惟以顔面之生熟。情分之厚薄。以爲取捨。則是循私滅公之人也。殿下何所取。而復委重任。以速人言乎。睢旴之場。義難復入。咫尺之守。心亦有持。天地之大。日月之明。庶或俯諒而曲念矣。且臣累日勞瘁之餘。宿病添苦。神精昏耗。筋力漸脫。兟兟欲死。實無趨走供仕之望。玆敢悉暴危苦之懇。仰瀆崇嚴之請。伏乞聖明。亟賜遞改。以重公器。以安私分。不勝大願。答曰。省疏具悉。五字刀割卿其勿辭察職。
정조 1년
判府事李益炡。前判書李重祜。前監司趙時俊。前參判吳載純。行副司直金基大。前牧使任希簡。副司果柳儞。前注書柳孟養鄭東俊。及第沈墢李致中等疏曰。伏以亂逆。何代無之。而豈有若今番諸賊之窮兇極惡者哉。內而交通宮掖。外而廣植徒黨。潛募刺客。欲售懷刃之謀。暗結妖巫。敢肆射天之兇。情迹之綢繆。排布之陰慘。實是窮天地。亘萬古所未有者。而其所推以爲主者。逆禶。是也。身居親偪之地。名出推戴之目。如是而曷嘗有終保首領者乎。兇圖之狼藉。賊招之爛漫。莫非此賊之爲之本。則此實周家之管蔡也。國朝之楨枏也。罪關宗社。禍迫呼吸。此豈可一刻容貸於覆載之間。而三司之啓。百僚之請。終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。玆敢相率來詣。沫血齊籲。伏乞聖明。廓揮乾斷。快伸王章。宗社幸甚。臣民幸甚。答曰。省疏具悉。卿等勿慼予懷。
정조 1년
知事沈星鎭。同知李瀰。行副司直尹得聖等疏曰。伏以亂臣賊子。何代無之。而未有若今番凶醜之用意造計。萬萬叵測者也。至若禶賊。實爲賊輩所推戴之大逆。則名出鞫招。今已多日。尙保首領於覆載之間。國人所共憤惋者也。今我殿下。徒以私恩。尙靳三司之論。百僚之請。其爲群情之抑鬱焦遑。復當如何哉。噫。此賊。非獨爲殿下之極逆。誠爲宗社之極逆。今殿下。恐不可以仁愛。容貸於其間。況今國勢孤危。亂逆層出。思之懍懍。有不勝言。大逆之根柢。尙不得就法。豈可曰國有三尺之嚴也哉。臣等淹病床褥。㱡㱡欲絶。不能進身於庭籲之列。伏枕耿耿。忠憤倍激。竊附古人輿疾之義。齊聲陳章。仰瀆宸嚴。伏乞聖明。廓揮乾斷。亟從諸臣之請。以洩神人之憤。千萬幸甚。答曰。省疏具悉。卿等勿慼予懷。
정조 1년
判府事沈瑴。行司直黃晙。行副司直李光瀷鄭景瑞。及第李萬恢。前參知李世孝。及第李邦榮。前正言沈權坪成鼎鎭尹左德。及第尹慶龍李鼎運柳雲羽。前郡守權師彦。前正郞柳時謙。前佐郞趙貞相。前正郞睦萬中趙武範李正薰。前佐郞金光藎申應淵。前正郞韓㵛睦祖永。前佐郞南允熙權偀李益運。前縣監韓德厚。前典籍許晪。前正字丁志元。副正字權心彦李星俊李之珩柳誨權儐權坰李錫夏。別檢柳河源。新及第權星彦韓光植李家煥沈達漢李升運洪仁浩。前訓導宋鎭運。前縣監鄭彦相李克誠李再漢李光德。前都事韓鎭夏。前參奉丁志德。參奉柳詢。守奉官蔡敏恭等疏曰。伏以亂逆。何代無之。而豈有如今番諸賊之窮凶極惡者乎。歷代之所未見。往牒之所未聞。爲殿下臣子者。莫不沫血飮泣。皆欲食其肉而寢其皮。蓋其醞釀排布。非一朝一夕之故。而其本則禶也。推戴之說。已發於凶逆之口。綢繆之跡。畢露於諸囚之供。凶圖逆節。狼藉無餘。百僚之奔走庭籲。三司之交章請討。今幾日矣。而兪音尙閟。王章未伸。擧國遑遑。輿憤益激。臣未知殿下何爲而尙今持難也。當此國勢孤危。人心波蕩之日。留此禍根。作爲凶賊輩奇貨。則宗國之憂。不知至於何境。思之及此。不覺骨靑而心顫。噫。殿下之至今曲貸者。私恩也。臣子之齊聲疾籲者。公法也。何可以一時之私恩。反掩萬世之公法。不思所以杜亂本而塞禍源哉。自古及今。身居親偪之地。名出推戴之目。而一刻容息於覆載之間者。臣未之聞也。三尺之典憲至嚴。群情之憤鬱難遏。殿下雖欲曲保。其可得乎。玆敢相率齊籲於紸纊之下。伏乞聖上。廓揮乾斷。快施邦憲。以爲宗社之計焉。答曰。省疏具悉。卿等勿慼予懷。
정조 1년
同敦寧李衍祥。副司直洪樂命宋淳明。前參議李復祥。殷山縣監金峙默。及第李頤柱林得浩。前假注書林雲喆。前掌令朴在源。前都事趙亨謙。副司直金履厚安鼎大。前縣監趙景觀。前獻納朴宗來。前正言韓光近等疏曰。伏以亂逆。何代無之。而豈有若今番諸賊之窮凶極惡者哉。內通宮掖。外植徒黨。刺客之潛募而欲售懷刃之謀。妖巫之暗結而敢肆射天之凶。此實窮天地。亘萬古所未有者。而其所推而爲主者。逆禶。是也。身爲近宗。名出推戴。如是而曷嘗有保其首領者乎。凶圖狼藉於排布。情迹綻露於賊招。莫非此賊之爲本。則此實周家之管蔡也。國朝之楨柟也。罪關宗社。禍迫呼吸。此豈一刻容貸於覆載之間。而昨今三司之啓。百僚之請。終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。玆敢相率來詣。沫血齊籲。伏乞聖明。廓揮乾斷。快伸王章。宗社幸甚。臣民幸甚。答曰。省疏具悉。卿等勿慼予懷。
정조 1년
前參知徐迥修。前府使洪九瑞。前正李福徽。前通禮李重馥。前縣監李命勳。前正郞李性吾。前縣監尹行晉。前持平徐郁修。前佐郞徐有鍊。及第李宜哲金魯淳洪檍李濟萬尹行履。前掌令羅㷜。前佐郞金鎔。前都事朴鎭宇等疏曰。伏以噫嘻痛矣。亂臣賊子。何代無之。而今玆之逆。卽窮天地。亘萬古。自有君臣父子以來。所未有之窮凶極惡。大逆不道也。爲今日臣子者。莫不欲手臠其肉。身寢其皮。則臣等雖名在罪籍。未參庭籲之班。而其在沐浴之義。誠不欲與此賊共戴一天。玆敢沐血而陳之。嗚呼。假使逆禶。實不與聞於諸賊之凶謀。爲人臣子。負此窮凶二字之目。則決不可偃息於覆載之間。而況禶之婦黨諸賊。綢繆盤結。以渠爲奇貨。圖爲不軌之狀。昭不可掩。則古今天下。寧有如此凶逆。而得保首領者哉。殿下雖以親愛之私。牢拒廷臣之請。而法者。非殿下之法。乃四百年祖宗之法。則逆禶非殿下之罪人。卽祖宗之罪人也。殿下縱欲屈公法而伸私恩。其於宗廟社稷。何哉。噫。管蔡。卽武王之弟。成王之叔。則其地處之親切。與逆禶無異。而不利孺子之言。比今日逆禶二字之凶。輕重。何如。而以周公之篤於人倫。猶此誅之。誠以周家宗社之法。周公不得以低仰也。以我殿下之明聖。其於此等義理。豈或遺照。而今此擧國之請。一日二日。尙此靳持。其可曰質前聖而無愧乎。臣等竊不勝憂歎之至。伏乞聖明。憣然回思。廓揮乾斷。亟正逆禶之罪。快伸王章。以安宗社。以洩輿情焉。答曰。省疏具悉。爾等勿慼予懷。
정조 1년
行副司直李壽鳳申景濬。前縣監尹塾。副司果李惠祚。前正言李思祚姜彝福姜彝正。前正郞許霮李馨德。前佐郞朴長燮閔慶世金璟嚴思憲。副司果李顯默宋㯙。副正字朴行淳朴長卨鄭景祚。副司正李尙度。及第任珹金復休朴道翔等疏曰。伏以噫嘻。亂逆之變。何代無之。而亘天地。亘萬古。窮凶情節。豈有如今番凶逆者乎。妖腰亂領。次第就戮。而獨此罪人禶。以推戴之元凶。尙今假息。神人之痛惋。當復如何。庭籲之擧。實出擧國同仇之義。而今至三日。天聽愈邈。噫嘻。殿下歷觀前代。以近宗。負此名。負此罪。而曾有晷刻容貸者乎。殿下每以不忍爲敎。臣等亦豈不知我殿下至仁至慈之盛德。而殿下之所不忍者。乃私恩也。擧國之所仰請者。是公法也。殿下何可以一時不忍之心。以遏人人得誅之義乎。私恩卽殿下之私恩也。公法卽祖宗之公法也。殿下豈可以私恩。廢公法乎。此賊一日假息。則宗社有一日之憂。二日假息。則宗社有二日之憂。臣等誓不與此賊。共戴一天。玆敢相率沐浴。沫血陳章。伏乞聖明。快揮乾剛。斷以大義。亟正罪人禶首逆之律。以絶亂源。以伸王法焉。答曰。省疏具悉。爾等勿慼予懷。
정조 1년
前司諫張淀。前佐郞李延年李泰賢。前掌令盧允中等疏曰。伏以亂逆。何代無之。而豈有若今日諸賊之窮凶極惡。至妖絶悖者哉。潛募刺客而懷刃之凶。欲售。暗結妖巫而射天之惡。敢逞。此實窮天地。亘萬古所未有。而其所推而戴之。逆禶。是也。諸凶雖幸伏法。巨魁尙今容息。噫嘻。此何等逆也。此何等時也。身爲近宗。名出推戴。窮凶極惡之陰謀逆節。莫非此賊之爲本。則如是而曷嘗有得保首領者乎。管蔡之惡。不浮於逆禶。而周公斷之以法。楨枏之凶。無間於逆禶。而先朝正之以罪。誠以私恩不當伸。公法不當屈也。罪關宗社。禍迫呼吸。此豈一刻容貸於覆載之間。而三日庭籲。終靳兪音。輒以不忍聞爲敎。臣等雖甚愚昧。豈不知我殿下至仁至慈之聖意。而不忍。殿下之私恩也。必討。一國之公法也。何殿下徒懷私恩之不忍。罔念公法之必討乎。此賊一日假息。則宗社有一日之憂。二日假息。則宗社有二日之憂。國勢凜綴。人心洶懼。安危之機。間不容髮。玆敢相率來詣。沫血陳章。伏乞聖明。廓揮乾斷。快伸王章。宗社幸甚。臣民幸甚。答曰。省疏具悉。爾等勿慼予懍
정조 1년
奉朝賀李最中疏曰。伏以亂臣賊子。何代無之。而豈有若今番諸賊之窮凶極惡者哉。臣自田廬聞變入來。骨靑膽掉。迄未定情。嗚呼。惟天惟祖宗默垂騭佑。凶孼斯得。次第伏法。而究其本則逆禶也。禶之名出賊口。今幾日矣。以宗臣而爲凶賊之推戴。至今生在地上。豈可曰。國有法乎。百官萬民。鎭日請討。而天聽愈邈。此雖出於我殿下至仁惻怛之盛意。有不忍卽加誅殛。獨不念宗社之至重。三尺之至嚴乎。噫嘻。痛矣。窩窟雖露。而巨魁尙存。枝葉略鋤。而其根不除。則危疑之國勢。思之凜然。潛伏之奸萌。將何逆折。儻殿下穆然深念。則尙可以私屈公。以恩廢義。不思所以弭國家無窮之慮哉。臣雖休退之人。曾忝大夫之後。沐浴義重。不容終默。略治短章。仰瀆崇嚴。伏乞聖上。亟降明命。快正典刑。以副一國之晴。以絶群凶之本焉。答曰。省疏具悉。所請予不忍聞。
정조 1년
及第李海重疏曰。伏以亂逆。何代無之。而豈有若今番諸賊之窮凶極惡者哉。內通宮掖。外植徒黨。潛募刺客。而欲售懷刃之計。暗結妖巫。而敢肆射天之凶。此實窮天地。亘萬古所未有者。而其所以爲奇貨者。逆禶。是也。身爲近宗。名出推戴。如是而曷嘗有保其首領者乎。凶圖狼藉於排布。情跡畢露於賊招。此實周家之管蔡也。國家之楨枏也。罪關宗社。禍迫呼吸。此豈可一刻容貸於覆載之間。而昨今三司之啓。百僚之請。終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。而一日二日。尙稽王誅。臣於罪蟄之中。猶不勝萬萬憂憤之忱。玆敢不避猥越。沫血陳章。伏乞聖明。廓揮乾斷。亟允諸臣之請。宗社幸甚。臣民幸甚。答曰。省疏具悉。勿慼予懷。
정조 1년
前都事朴思機。前別檢宋元慶等疏曰。伏以今番亂逆。亘古所無。乾道昭著。窩窟綻露。範格吉澤。次第伏法。䲭鴞鯢鯨。愈往愈熾。至于逆禶推戴之說而極矣。噫嘻。痛矣。尙何言哉。尙何言哉。禶賊不誅。則其於宗社。何。其於王法。何。其於一國臣民之憤。何哉。目今上而公卿。下而吏胥。儒而館學。武而軍校。萬口一談。皆曰可殺。而殿下以友于之聖心。不忍加誅。嗚呼。自古近宗。名出推戴。得保其命者。臣等未嘗聞之也。周公。古之聖人也。管蔡周公之兄弟也。管蔡之流言。不過爲將危周公。而周公誅之者。以其以間王室。則比諸今日之逆禶。其輕重。顧何如哉。挾匕之賊。入於宮掖。咀呪之變。出於妖女。危在呼吸。勢迫朝夕。究厥根柢。則乃是逆禶。其罪惡之窮凶。實有浮於管蔡之流言矣。殿下雖欲以私恩曲貸。而私恩則小。而宗社則大。私恩則輕。而王法則重。假使周公當之。豈可一日容貸於覆載之間乎。逆禶一日不誅。則宗社有一日之憂。二日不誅。則宗社有二日之憂。萬姓齊憤。一辭請誅。此實非殿下誅之也。乃國人誅之也。伏乞聖明。廓揮乾斷。亟允廷請。以安宗社。以洩輿憤焉。答曰。省疏具悉。爾等勿慼予懷。
정조 1년
副護軍李長燁鄭景曾許冥。嘉善李翼朴緯漢鄭道弘。折衡李漢植。司果任世郁韓光敎金厚鎭趙愿李沁。出身李守獜金雄國林洽李再賢徐興漢申益大金熙淳金相玉金尙彦金慶喆金志章高奉龍金挺瑞林重新李鎭國李文煥朴師迪閔謙錫申應輔韓有文李陽得閔聖中崔喜謙梁鎭衡張漢翼張弼震崔道彬奇景紹李成根康壽聃朴文斌崔聖起鄭文璘李德海文道潤裵有寬李德行。閑良文成彪徐志成李元柱丁載述任光杓文德祚金相暉金光興高英化楊宗仁柳世煥張彦績金重慶李顯馥陳啓佑金載福韓相巘趙將廉李興福李德弼李寅源柳星亮李東喆崔宗憲高擎宇趙震軾李東伯李時顯金孝澤李榮禧李聖彬金澤麗金宜秋金擎秋朴心熒李雲瑞林枝蕃金喜煥金光鉉李時芳李春碩崔致崑李時春崔景陟韓廷臣崔義成李觀哲李重燦洪聖哲金澤壽崔宗崙金守台李春英朴茂成李枝雲金興白吳秀獜李光珍安民濟田喜雨韓昌國李仁柱金宗淵李昌祐方舜民鄭夢良韓德三李弼世李鳳崙等疏曰。伏以亂逆何代無之。而豈有如今番匈逆之亘萬古所無者耶。凡有秉彝之心者。孰不欲食其肉。寢其皮哉。內而交通宮腋。外而廣植徒黨。情跡之綢繆。排布之陰慘。實是挽古所未有者。而其所推而爲主者。逆禶是也。身居親偏之地。名出推戴之目。如是而曷嘗有終保首領者乎。匈圖之狼藉。賊招之爛漫。莫非此賊之爲之本。則此實罪關宗社。禍迫呼吸。豈可一刻容貸於覆載之間。而三司之啓。百僚之請。終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。玆敢相率。沫血齊籲。伏乞聖明。廓揮乾斷。快伸王章。宗社幸甚。臣民幸甚。答曰。省疏具悉。爾等勿慼予懷。
정조 1년
前府使李喜永。前縣監金履顯。前縣監李得祥。前都事李思源。前敎官洪義榮。童蒙敎官金履運。前假監役李克永。前參奉李翊永。孝明殿參奉洪樂莘等疏曰。伏以噫嘻痛矣。禶之罪。可勝誅哉。罪關宗社。禍迫呼吸。廷籲臺啓。曠日靳允。縱殿下以私恩。有所不忍。其奈宗社之重何。其奈公法之嚴何。噫。亂逆何代無之。而豈有如今番窮匈極惡之大逆哉。禶旣爲此逆之所推戴。則豈可晷刻容息於覆載之間而擧國之情。驚惶憤痛。不忍與一日共戴一天矣。況從古如禶地處。而負犯如此者。曷嘗有倖逭王章。得保首領者乎。伏願聖明。深念私不勝公。恩不掩義之道。廓揮乾斷。快伸王法。以洩神人之憤焉。答曰。省疏具悉。爾等勿慼予懷。
정조 1년
行副護軍李彦熙李吉儒李邦五李喆運徐必修徐赫修李陽運鄭宅洙。前府使金廷遇李徽遠趙國鎭李殷福。前縣監韓榮鍚盧弼相金徽柱。前宣傳官金魯正柳晦源。副司果鄭伯曾申大權。前司正李邦運。及第金海柱具敍五李潤慶鄭觀采吳載徽李潤春等疏曰。伏以逆禶之不可一刻容貸於覆載之間者。此實一國共公之論。三司之啓。百僚之請。悉陳無餘。而終靳兪音。上下相持。神人之憤益切。宗國之憂罔涯。何殿下徒懷私恩之不忍。罔念王法之至嚴乎。國勢凜綴。人心洶懼。安危之機。間不容髮。玆敢相率。沬血齊籲。伏乞聖明。廓揮乾斷。快伸王章。宗社幸甚。臣民幸甚。答曰。省疏具悉。爾等勿慼予懷。
정조 1년
副護軍李光國韓師浹柳世德柳懋李再馨金漢燁鄭洛金光泰柳光國李尙履安益濟。前郡守洪復仁李崇。前縣監沈後天金遵。副司果金百彬。前宣傳官金益彬。前參奉洪良涵。前部將李顯昱。前守門將朴晉煥。及第安栐李顯喆等疏曰。伏以臣等。卽一靺鞈賤臣耳。何敢與議於朝廷間事。而今番匈逆之變。實是窮天地亘萬古所未有者也。爲人臣者。孰不欲食其肉而寢其皮哉。至於逆禶推戴之說。狼籍於匈賊之招。則決不可晷刻容貸於覆載之間。而尙今假息。神人之痛惋。倘復如何。以殿下至仁至友之德。不忍亟施王章者。卽一時之私恩也。以臣等同仇同誅之義。如是疾聲庭籲者。乃擧國之公議也。今此逆禶之誅。非殿下殺之。卽國人殺之。殿下雖欲咈人情而屈公議。於私恩豈可得乎。玆敢相率沐浴。沫血陳章。伏乞聖明。廓揮乾綱。斷以大義。亟正罪人禶首匈之律。以安宗社之危。以洩臣民之憤。千萬幸甚。答曰。省疏具悉。爾等勿慼予懷。
정조 1년
副校理鄭宇淳疏曰。伏以逆禶。名出賊招。至有推戴之說。其禍機。迫在呼吸。安危間不容髮。則豈可以一刻容息於覆載之間哉。百僚之請。三司之啓。今幾遭矣。而天聽愈邈。輿憤莫洩。其可曰。國有法乎。一日不允。有一日之憂。二日不允。有二日之憂。而蔭武吏胥。交章請殺。則眞可謂國人皆曰可殺。而況復罪惡。旣關於宗社。殿下於此。豈可以私恩而廢公法乎。伏乞亟加三思。快許一兪。以副擧國臣民之望焉。仍伏念臣自十餘日前。忽得毒痢。諸般症情。罔非危惡。氣息凜凜。不省回到。此際聞諸僚之陳章。擔曳到闕外。封章之後。散處各所矣。諸儒臣入侍之命。旣未卽聞知。且臣病狀危劇。不得已退歸私次。而臺言峻發。至請遣罷。聖度天大。雖荷曲貸。臣心惶愧。無地自容。以病以情。官職去就。非所可論。惟願聖明。亟賜鐫削臣所帶之職。以安私分。以謝臺言。千萬幸甚。答曰。省疏具悉。所請不忍聞。爾其勿辭察職。